CELEX: 32012Y0405(02)
Language: lt
Date: 1329350400000
Title: Europos Komisijos ir Regionų komiteto bendradarbiavimo protokolas

5.4.2012   
            
            
               LT
            
            
               Europos Sąjungos oficialusis leidinys
            
            
               C 102/6
            
         Europos Komisijos ir Regionų komiteto bendradarbiavimo protokolas
   2012/C 102/02
   Europos Komisija (Komisija) ir Regionų komitetas (Komitetas),
   atsižvelgdami į Europos Sąjungos sutartį ir Sutartį dėl Europos Sąjungos veikimo (SESV), ypač į jos 305–307 ir 263 straipsnius ir prie Sutarčių pridėto Protokolo dėl subsidiarumo ir proporcingumo principų taikymo 8 straipsnį,
   atsižvelgdami į 2005 m. lapkričio 17 d. Europos Komisijos ir Regionų komiteto pasirašytą bendradarbiavimo protokolą ir jo priedą, pasirašytą 2007 m. birželio 5 d.,
   
               A.
            
            
               kadangi Lisabonos sutartis sustiprina Europos Sąjungos teritorinį matmenį nurodydama savivaldos principą, įtvirtindama teritorinės sanglaudos siekį ir užtikrindama subsidiarumo principo regioninį ir vietos matmenį;
            
         
               B.
            
            
               Sutartyje numatytais atvejais Europos Komisija, Europos Parlamentas ir Ministrų Taryba privalo konsultuotis su Regionų komitetu;
            
         
               C.
            
            
               kadangi daugiapakopio valdymo principas yra svarbi priemonė rengti ir įgyvendinti ES politiką, Europos Komisija ir Regionų komitetas susitaria:
            
         I.   BENDRADARBIAVIMAS TEISĖKŪROS PROCEDŪRŲ IR PLANAVIMO KLAUSIMAIS
   
   i)   Komisijos darbo programa
   
   
               1.
            
            
               Šių metų pirmoje pusėje Komitetas priims Komisijai skirtą rezoliuciją, apibrėžiančią svarbiausias Komiteto pozicijas dėl Komisijos ateinančių metų darbo programos. Ši rezoliucija bus paremta Komiteto politiniais prioritetais ir tolesnės veiklos pagal anksčiau priimtas RK nuomones įvertinimu.
            
         
               2.
            
            
               Komisijos pirmininko arba už ryšius su Komitetu atsakingo pirmininko pavaduotojo ir Komiteto pirmininko susitikimas vyksta kartą per metus, kai rengiama Komisijos darbo programa, ir jis skirtas įvertinti šio protokolo taikymą, pirmiausia Komiteto nuomonių poveikį.
            
         
               3.
            
            
               Komisijos pirmininkas arba už ryšius su Komitetu atsakingas pavaduotojas kiekvienais metais pristato Komitetui kitų metų strateginius prioritetus. Šiuo tikslu Komitetas surengs diskusiją Sąjungos ateities klausimu.
               Komitetas, nustatydamas savo metinius politinius prioritetus ir organizuodamas savo darbą, atsižvelgia į Komisijos prioritetus ir terminus.
            
         
               4.
            
            
               Komisijos ir Komiteto tarnybos galėtų kartą per metus organizuoti susitikimą, kad persvarstytų Komisijos vidutinės trukmės iniciatyvas, prie kurių Komitetas galėtų svariai prisidėti ir stebėti jų įgyvendinimą.
            
         ii)   Procedūros visą teisėkūros procesą
   
   
      Keitimasis informacija ir Komisijos atstovų dalyvavimas RK posėdžiuose
   
   
               5.
            
            
               Komisija ir Komitetas kuo sparčiau keičiasi visais reikalingais dokumentais ir informacija.
            
         
               6.
            
            
               Komiteto pirmininkas kviečia Komisijos narius dalyvauti Komiteto darbe, ypač plenarinėse sesijose ir biuro posėdžiuose bei specialioje veikloje, kuri organizuojama bendru susitarimu. Komisijos narys turi teisę kalbėti Komiteto plenarinėse sesijose, kai svarstomi jų kompetencijai priklausantys pasiūlymai dėl teisėkūros procedūra priimamų teisės aktų.
            
         
               7.
            
            
               Išimtiniais atvejais vyresnieji Komisijos pareigūnai gali būti išklausyti Komiteto biure. Už klausimus, kuriuos svarsto Komitetas, atsakingi Komisijos pareigūnai kuo dažniau dalyvauja Komiteto komisijų posėdžiuose, į kuriuos jie yra kviečiami išaiškinti Komisijos pasiūlymų ir atsižvelgti į Komiteto narių pareikštas pozicijas.
            
         
      Konsultacijų sąrašas
   
   
               8.
            
            
               Komisijos generalinis sekretorius, remdamasis Komisijos darbo programa, nusiunčia Komitetui sąrašą pasiūlymų, dėl kurių būtina konsultuotis, kartu su pasiūlymais dėl galimų neprivalomų konsultacijų, įskaitant perspektyvines nuomones. Į šį sąrašą galėtų būti įtraukti ir ne teisėkūros procedūra priimami dokumentai, dėl kurių Komisija ketina prašyti Komiteto parengti nuomonę, ir pasiūlymai bendradarbiauti subsidiarumo ir proporcingumo principų laikymosi klausimais.
            
         
      Neprivalomas konsultavimasis
   
   
               9.
            
            
               Neprivalomo konsultavimosi tvarka gali būti numatyta, jeigu taikomas bent vienas šių kriterijų:
               
                           —
                        
                        
                           atitinkamas klausimas susijęs su decentralizuotos valdžios institucijų – regionų, vietos ar tarpinės – reguliavimo ar vykdomosiomis funkcijomis,
                        
                     
                           —
                        
                        
                           Sąjungos planuojami teisės aktai ar nacionalinės priemonės, kurios turės būti patvirtintos teisės aktams įgyvendinti, gali turėti tiesioginio poveikio vietos ar regionų biudžetams ir (arba) regionų ar vietos administracijų veiklai,
                        
                     
                           —
                        
                        
                           atitinkama Sąjungos priemonė gali daryti poveikį ekonominei, socialinei ir teritorinei sanglaudai,
                        
                     
                           —
                        
                        
                           būsimas teisėkūros procedūra priimamas teisės aktas yra glaudžiai susijęs su subsidiarumo principu,
                        
                     
                           —
                        
                        
                           planuojamos priemonės susijusios su europiečių informavimu ir jų sąmoningumo Europos Sąjungos politikos klausimais, priklausančiais Komiteto kompetencijai, gilinimu.
                        
                     
         
      Perspektyvinės nuomonės
   
   
               10.
            
            
               Komisija palankiai vertina aktyvesnį Komiteto vaidmenį, kai jis imasi rengti perspektyvines nuomones dėl būsimos Sąjungos politikos prieš tai, kol bus imtasi veiksmų Sąjungos lygiu, ir tokiose srityse, kur Komitetas turi pakankamai informacijos vietos lygiu.
               Apie tokias konsultacijas praneša už ryšius su Komitetu atsakingas Komisijos pirmininko pavaduotojas. Kartu su pateikiamais prašymais parengti perspektyvines nuomones suteikiami specialūs įgaliojimai ir abipusiu sutarimu parengiamas nuoseklus veiksmų planas. Tokių konsultacijų terminas negali būti trumpesnis kaip vienas mėnuo nuo tos dienos, kai Komiteto pirmininkas gauna pranešimą apie tai. Komisijos darbo programa, kai kada papildyta tęstine programa, yra pagrindinė priemonė nustatyti tuos klausimus, dėl kurių bus konsultuojamasi.
               Politinė perspektyvinių nuomonių stebėsena galėtų vykti kuriam nors Komisijos nariui dalyvaujant Komiteto plenarinėse sesijose arba vyresniems Komisijos pareigūnams lankantis Komiteto komisijų posėdžiuose.
            
         
      Naujos konsultacijos
   
   
               11.
            
            
               Komisija gali pasiūlyti Komitetui parengti naują nuomonę dėl teisėkūros proceso poveikio regionų ir vietos valdžios institucijoms.
               Jeigu po Regionų komitetui atsiųsto pradinio prašymo Komisija iš esmės pakeis savo pasiūlymą ir tais atvejais, kai Sutartys numato privalomas konsultacijas, Komisija užtikrins, kad su Komitetu būtų iš naujo konsultuojamasi.
            
         
      Su nuomonėmis susijusi tolesnė veikla
   
   
               12.
            
            
               Komitetas, priimdamas konkrečius Komisijos dokumentų pakeitimus, savo nuomonėse, kai galima, pabrėžia, kokias pasiūlymų dėl teisėkūros procedūra priimamų teisės aktų nuostatas norėtų keisti. Be to, Komitetas prie kiekvienos nuomonės prideda santrauką.
            
         
               13.
            
            
               Komitetas kuo skubiau nusiunčia Komisijos generaliniam sekretoriatui Komiteto posėdžių ir plenarinių sesijų, kuriuose svarstomi klausimai galėtų dominti Komisiją, ypač kai tai susiję su subsidiarumo principo įgyvendinimu, protokolus.
            
         
               14.
            
            
               Kad Komitetas galėtų reguliariai rengti savo darbo poveikio vertinimus, Komisijos tarnybos bent du kartus per metus turi pateikti išsamius atsakymus, paaiškindamos, kokiu būdu buvo atsižvelgta į Komiteto nuomonėje pateiktas pastabas.
               Tokiu atveju Komisija reaguoja į Komiteto nuomonėse nurodytą susirūpinimą dėl subsidiarumo principo.
            
         II.   SU VEIKLA SUSIJĘS BENDRADARBIAVIMAS
   
   
               15.
            
            
               Komisija ir Komitetas sutinka intensyviau bendradarbiauti, kad padidėtų jų atitinkamos veiklos sąveika, pirmiausia strategijos „Europa 2020“, ekonominės, socialinės ir teritorinės sanglaudos, o svarbiausia – pasienio, regionų ir tarpvalstybinio bendradarbiavimo srityse.
            
         
      Konsultacijos su vietos ir regionų valdžios institucijomis
   
   
               16.
            
            
               Komisija pripažįsta Komiteto privilegijuotą vaidmenį palaikant ryšius tarp Europos Sąjungos institucijų, organų, įstaigų ir agentūrų ir valstybių narių vietos ir regionų valdžios institucijų.
            
         
               17.
            
            
               Komitetas, bendradarbiaudamas su Komisija, parengia realią konsultavimosi su regionais ir vietos valdžios institucijomis strategiją, deramai atsižvelgdamas į kiekvieno jų prerogatyvą ir į konsultacijų procesą, kuris turėtų prasidėti kuo anksčiau. Tuo remdamasis, Komitetas skatina pradėti teritorinį dialogą dėl naujojo strategijos „Europa 2020“ valdymo ciklo prieš pavasario Europos Vadovų Tarybą.
            
         
               18.
            
            
               Laikydamasis patikimo valdymo principo, Komitetas visapusiškai sieks tapti tarpininku dialoge su regionų ir vietos valdžios institucijomis. Komisija užtikrina, kad Regionų komitetas visapusiškai dalyvautų rengiantis kartu organizuojamiems posėdžiams.
            
         
      Struktūruotas dialogas su asociacijomis
   
   
               19.
            
            
               Komisija ir Komitetas kartu organizuoja struktūruotą dialogą su regionų ir vietos valdžios institucijų asociacijomis. Rengiamas kasmetinis struktūruotas dialogas su Komitetu ir Komisijos generalinio sekretoriato tarnybomis, kad būtų apsvarstyta Komisijos patvirtinta darbo programa. Jeigu reikalinga, struktūruoti dialogai, kuriuose dalyvautų atsakingi Komisijos nariai, vyksta atitinkamų Komiteto komisijų posėdžiuose.
            
         
      Europos semestras
   
   
               20.
            
            
               Komitetas kasmet pateiks ataskaitą, įvertinančią vietos ir regionų valdžios institucijų poveikį strategijai „Europa 2020“, į kurią Komisiją atsižvelgs rengdama metinę augimo apžvalgą. Komitetas paprašys atsakingo Komisijos nario pristatyti metinę augimo apžvalgą plenarinėje sesijoje.
               Atsižvelgdamas į Europos Vadovų Tarybos pavasario susitikimą, Komitetas surengs teritorinį dialogą. Kad pasirengtų šiam dialogui, Komitetas pasikonsultuos su „Europa 2020“ tinklu ir parengs ataskaitą, kuri bus pateikta Komisijai ir Europos Vadovų Tarybai.
            
         
      Europos teritorinio bendradarbiavimo grupė
   
   
               21.
            
            
               Komisija ketina, Komitetui padedant, plačiau paskleisti informaciją apie Europos teritorinio bendradarbiavimo grupę (ETBG) vietos ir regionų valdžios institucijoms ir Sąjungos institucijų tarnyboms. Komitetas, kuris rengia visų veikiančių ETBG registrą, užtikrins, kad Komisija būtų informuota apie visas naujas ETBG ir kad ši informacija būtų paskelbta ES oficialiojo leidinio C serijoje.
            
         III.   SUBSIDIARUMO, PROPORCINGUMO IR DAUGIAPAKOPIO VALDYMO PRINCIPŲ ĮGYVENDINIMAS
   
   
      Iš vietos ir regionų valdžios institucijų politinių atstovų sudaryta asamblėja
   
   
               22.
            
            
               Komisija pripažįsta Komiteto kaip asamblėjos, sudarytos iš Europos Sąjungos vietos ir regionų valdžios institucijų politinių atstovų, privilegijuotą vaidmenį. Ji glaudžiai bendradarbiaus su Komitetu įgyvendindama Protokolo dėl subsidiarumo ir proporcingumo principų taikymo 2 straipsnį, numatantį konsultacijas ankstyvame teisėkūros proceso etape, atsižvelgiant į numatytos veiklos regioninį ir vietos matmenį.
            
         
               23.
            
            
               Visą teisėkūros procesą RK ypatingą dėmesį skiria tam, ar ES pasiūlymai dėl teisėkūros procedūra priimamų teisės aktų atitinka subsidiarumo ir proporcingumo principus, atsižvelgdamas į galiojančias nuostatas ir numatomus pakeitimus. Todėl Komitetas pasinaudos savo Subsidiarumo stebėsenos tinklu ir pasidalys su Komisija šių konsultacijų išvadomis. Komisija ir Komitetas kartu sieks stiprinti partnerystės principą pasinaudodami daugiapakopiu valdymu tose Sąjungos politikos srityse, dėl kurių konsultacijos su Komitetu yra privalomos.
               Komisija ir Komitetas reguliariai dalijasi informacija apie subsidiarumo stebėseną, ypač kai kalbama apie atitinkamas nacionalinių ir regioninių parlamentų nuomones. Jeigu teisėkūros procedūros metu Komitetui kyla rimtų abejonių dėl subsidiarumo principo laikymosi, jis nedelsiant apie tai praneša teisės aktų leidėjams.
               Komitetas savo darbą atlieka glaudžiai bendradarbiaudamas su Komisija, kad būtų išugdyta subsidiarumo kultūra. Komisija ir Komitetas sutinka, kad sprendimai turėtų būti priimami kuo arčiau piliečių tinkamiausiomis priemonėmis ir ten, kur jie gali veiksmingiausiai pasiekti savo tikslą. Komisija ir Komitetas sutinka nustatyti prioritetus, dėl kurių būtina konkreti subsidiarumo ir proporcingumo principų stebėsena.
               Komisijos tarnybos gali paprašyti Komiteto paramos rengiant poveikio vertinimus. Komiteto platformos ir tinklai gali užtikrinti tinkamas galimybes užmegzti ryšius su regionų ir vietos valdžios institucijomis ir todėl Komisija savo poveikio vertinimuose gali pateikti išsamesnę regioninio ir vietos matmens analizę, jeigu to reikia. Komitetas Komisijai pateikiamoje metinėje ataskaitoje apibendrina savo veiklą šioje srityje.
            
         
               24.
            
            
               Komitetas pateikia Komisijai metinę subsidiarumo ataskaitą, padedančią Komisijai parengti „Geresnės teisėkūros“ ataskaitą.
            
         IV.   SĄJUNGOS IŠORĖS MATMUO
   
   
               25.
            
            
               Komitetas vysto savo veiklą, ypač Komisijai paprašius, tose Sąjungos politikos išorės matmens srityse, kur regionų ir vietos valdžios institucijoms priklauso instituciniai įgaliojimai. Bendradarbiavimas su Komisija pirmiausia vyksta tokiose srityse:
               
                           a)
                        
                        
                           parama plėtros procesui ir dalyvavimas pasirengimo stoti į Europos Sąjungą politikoje;
                        
                     
                           b)
                        
                        
                           parama kaimynystės politikai, pirmiausia per savo institucines platformas, pavyzdžiui, ARLEM (Europos ir Viduržemio regiono valstybių vietos ir regionų asamblėja) ir CORLEAP (Rytų partnerystės vietos ir regionų valdžios institucijų konferencija);
                        
                     
                           c)
                        
                        
                           regionų ir vietos demokratijos propagavimas trečiosiose šalyse (pirmiausia šalyse kandidatėse ir kaimyninėse šalyse), ypač stebint rinkimus vietos ir regionų lygiu;
                        
                     
                           d)
                        
                        
                           parama Sąjungos politikai ir stebėtojo tarptautinėse konferencijose politikos klausimais, kuriais numatytas privalomas konsultavimasis su Komitetu, funkcijai;
                        
                     
                           e)
                        
                        
                           decentralizuoto bendradarbiavimo vystymas ir propagavimas, pirmiausia teikiant nuolatinę bendrą paramą ATLAS, portalui ir decentralizuoto vystomojo bendradarbiavimo konferencijai;
                        
                     
                           f)
                        
                        
                           Sąjungos ir kaimyninių šalių pasienio bendradarbiavimas.
                        
                     
         V.   INFORMAVIMO IR KOMUNIKACIJOS POLITIKA
   
   
               26.
            
            
               Komisija ir Komitetas glaudžia bendradarbiauja komunikacijos ir informacijos srityje bei įgyvendindamos tikrą decentralizuotą komunikacijos politiką regionų ir vietos lygiu. Jie pripažįsta regionų ir vietos valdžios institucijų svarbą informuojant visuomenę Sąjungos politikos klausimais.
            
         
               27.
            
            
               Komisija ir Komitetas bendradarbiauja, pirmiausia organizuojant regionų ir vietos valdžios institucijoms aktualius forumus ir renginius. Jie prisideda prie šių renginių bendro nušvietimo žiniasklaidoje.
            
         
               28.
            
            
               Bendra komunikacinė veikla bus vykdoma ir atnaujinama nuolat. Visų pirma daugiausia dėmesio bus skiriama:
               
                           —
                        
                        
                           ES atstovybių valstybėse narėse ir Komiteto narių tarpusavio bendradarbiavimui, kad būtų remiama jų abipusė komunikacijos veikla nacionaliniu, regioniniu ir vietos lygiu,
                        
                     
                           —
                        
                        
                           bendradarbiavimo paspartinimui ir paramai, kad būtų vystoma veikla, susijusi su vietos ir regionų žiniasklaida, bei būtų gerinama sąveika su regionų ir vietos išrinktų atstovų nacionalinėmis asociacijomis,
                        
                     
                           —
                        
                        
                           bendradarbiavimui viešosios nuomonės srityje keičiantis informacija ir pastabomis apie Komitetui svarbias Eurobarometro apklausas, ir (arba) kai galima, bendradarbiavimui pasitelkiant Eurobarometro apklausas, kuriose įtrauktas vietos ir (arba) regionų matmuo,
                        
                     
                           —
                        
                        
                           bendradarbiavimui kuriant tinklalapius ir rengiant informacinius biuletenius tarpinstituciniame interneto redakciniame komitete, kad būtų sukurti informavimo ir komunikacijos su plačiąja visuomene būdai.
                        
                     
         
      Priimta Briuselyje 2012 m. vasario 16 d.
      
         
            Europos Komisijos vardu
         
         José Manuel BARROSO
         
            Pirmininkas
         
      
      
         
            Regionų komiteto vardu
         
         Mercedes BRESSO
         
            Pirmininkė